CELEX: 62016CN0405
Language: sk
Date: 2016-07-19 00:00:00
Title: Vec C-405/16 P: Odvolanie podané 19. júla 2016: Spolková republika Nemecko proti rozsudku Všeobecného súdu (tretia komora) z 10. mája 2016 vo veci T-47/15, Spolková republika Nemecko/Európska komisia

5.9.2016   
            
            
               SK
            
            
               Úradný vestník Európskej únie
            
            
               C 326/18
            
         Odvolanie podané 19. júla 2016: Spolková republika Nemecko proti rozsudku Všeobecného súdu (tretia komora) z 10. mája 2016 vo veci T-47/15, Spolková republika Nemecko/Európska komisia
   (Vec C-405/16 P)
   (2016/C 326/30)
   Jazyk konania: nemčina
   
      Účastníci konania
   
   
      Odvolateľka: Spolková republika Nemecko (v zastúpení: T. Henze a R. Kanitz, splnomocnení zástupcovia, za právnej pomoci T. Lübbig, Rechtsanwalt)
   
      Ďalší účastník konania: Európska komisia
   
      Návrhy odvolateľky
   
   Odvolateľka navrhuje, aby Súdny dvor
   
               —
            
            
               v celom rozsahu zrušil rozsudok Všeobecného súdu (tretia komora) z 10. mája 2016 vo veci T-47/15,
            
         
               —
            
            
               uložil Európskej komisii povinnosť nahradiť trovy konania.
            
         
      Odvolacie dôvody a hlavné tvrdenia
   
   Odvolanie je založené na troch odvolacích dôvodoch.
   Prvý odvolací dôvod
   Napadnutý rozsudok Všeobecného súdu nesprávne zohľadnil rozsah skutkovej podstaty pomoci podľa článku 107 ods. 1 ZFEÚ pri výklade pojmov „štátne prostriedky“ a „kontrola“ štátu nad finančnými prostriedkami súkromných podnikov. V napadnutom rozsudku sa nesprávne konštatovalo, že „orgány“ Spolkovej republiky Nemecko na základe ustanovení nemeckého zákona o energii z obnoviteľných zdrojov vykonávajú „kontrolu“ a tým majú právomoc spravovať peňažné prostriedky prevádzkovateľov prenosovej sústavy a podnikov zabezpečujúcich zásobovanie energiou, ktoré sú zapojené do systému podpory energie z obnoviteľných zdrojov, ktorý existuje v Nemecku. Správne mal Všeobecný súd konštatovať, že zákon o energii z obnoviteľných zdrojov upravuje iba občianskoprávne zmluvné vzťahy medzi jednotlivými podnikmi na nemeckom energetickom trhu, nezakladá však nijakú štátnu kontrolu nad peňažnými prostriedkami týchto podnikov.
   Druhý odvolací dôvod
   Odvolateľka uvádza, že Všeobecný súd sa nesprávne domnieval, že nemecký zákon o energii z obnoviteľných zdrojov poskytuje podnikom s vysokým odberom elektriny ako konečným odberateľom výhodu, ktorá je relevantná z hľadiska práva štátnej pomoci. Všeobecný súd tým nevzal do úvahy judikatúru týkajúcu sa kompenzácie štrukturálnych nevýhod a kritéria selektivity práva štátnej pomoci.
   Tretí odvolací dôvod
   Odvolateľka napokon namieta nedostatočné odôvodnenie rozsudku, pokiaľ ide o postavenie prevádzkovateľov prenosovej sústavy, ako aj podnikov zabezpečujúcich zásobovanie energiou.